Source: http://www.bihon.ro/final-dezastruos-de-meci/1624825
Timestamp: 2017-07-23 14:41:15+00:00

Document:
Final dezastruos de meci - BIHON
Publi24 BIHON Bihon CSM Oradea Final dezastruos de meci Final dezastruos de meci	De	Gavril Nutiu	la	13. martie 2016 15:47	6Comentarii Markovic (la minge) şi Ţibîrnă, în duel cu Török şi Dykes	- © FOTO: ORADEABESTPHOTO.RO
CSM CSU Oradea a fost învinsă la Cluj-Napoca, după ce a condus mai bine de 39 de minute.	Baschetbaliştii orădeni au pierdut o partidă pe care au dominat-o în cvasitotalitatea sa, după ce au avut practic victoria în mână. Meciul a contat pentru etapa a 27-a a Ligii Naţionale şi s-a încheiat cu un succes nesperat pentru gazde, în care poate că nici ele nu mai credeau, după modul în care au decurs ostilităţile până în final.
CSM CSU a început bine meciul, prestând un joc colectiv remarcabil, cu o eficienţă deosebită a aruncărilor de la distanţă. Gazdele au recuperat din diferenţă în sfertul secund, dar orădenii s-au menţinut la conducere, scorul meciului la pauza mare fiind 45-47.
Echipa noastră a jucat din nou foarte bine în sfertul trei, mărindu-şi avantajul la şapte puncte înaintea ultimului sfert, când scorul era 64-71. Oaspeţii controlau meciul şi se părea că lucrurile se îndreaptă spre un succes orădean. Sfertul patru a debutat cu acelaşi aspect al jocului, formaţia noastră mărind ecartul la 12 puncte, scor 69-81 (’34). Oaspeţii au pierdut însă treptat din „turaţie”, risipindu-şi avantajul acumulat cu atâta trudă până atunci.
Un punct în patru minute
Ceea ce s-a întâmplat însă cu echipa orădeană în ultimele patru minute de joc este greu de explicat. Ea nu a mai reuşit să înscrie decât un singur punct (!) în toată această perioadă, iar clujenii au profitat de căderea de neimaginat a adversarilor, izbutind să egaleze în ultimul minut, scor 85-85, prin ex-orădeanul Török. Acesta s-a aflat de altfel în zi de graţie, făcând cel mai bun joc al său din acest campionat. Mai mult, U BT a trecut la conducere când mai erau 28 de secunde, prin Dykes, scor 87-85. Orădenii n-au reuşit să înscrie nici în ultimele secunde, Zeno şi Barnette ratând oportunitatea de a egala şi de a trimite meciul în prelungiri. Gazdele se impun astfel după un final de coşmar pentru echipa noastră, care a părut pur şi simplu „anesteziată” în ultimele minute. Ea a fost incapabilă să reacţioneze şi să îşi apere avantajul, dând cu piciorul şansei imense pe care a avut-o de a învinge pe U BT chiar în propriul său fief.
„Leii roşii” orădeni au dominat galeria clujeană
CSM CSU Oradea a fost susţinută la Sala Polivalentă din Cluj-Napoca de un grup de peste 100 de fani. „Leii roşii” orădeni au reuşit să fie peste cei circa 5.500 de suporteri clujeni, dominând fundalul sonor al sălii în majoritatea timpului de joc. Abia în final, când U BT a reuşit să întoarcă soarta victoriei, galeria gazdelor s-a făcut auzită, pe fondul dezamăgirii orădenilor.
Antrenorul CSM CSU Oradea, Cristian Achim a subliniat după partidă faptul că meciul nu a fost unul decisiv. „Am controlat o bună parte din meci, însă pe final, am irosit câteva oportunităţi favorabile pe faza ofensivă. A fost o partidă disputată, foarte echilibrată. Este însă un meci fără caracter decisiv. Ne vom mai întâlni cu Clujul, poate chiar într-un meci decisiv. Atunci datele problemei se vor schimba pentru toată lumea”, a declarat Cristian Achim după încheierea întâlnirii de la Cluj-Napoca.
Sala Polivalentă din Cluj-Napoca. Spectatori: circa 6.000
U BT Cluj-Napoca – CSM CSU Oradea 87-85 (17-26, 28-21, 19-24, 23-14)
U BT Cluj-Napoca: Dykes 19 (4×4), Todic 10 (1), Pasalic 12 (4), Adamovic 8 (1), Baciu 2, Kalnichenko 5 (1), Török 17 (3), Kuti, Zigeranovic 9, Guţoaia 5 (1). Nu au jucat: T. Gheorghe, Brosser. Antrenor: Marcel Ţenter. Asistent: Dorin Pintea
CSM CSU Oradea: Zeno 6 (1×3), Mandache 9 (2), Barnette 24 (1), Markovic 12 (3), Paşca 3 (1), Lucic 5 (1), Zupan 11 (3), Petrişor, Ţibîrnă 6 (1), Franklin 9 (1). Nu au jucat: Nicolescu, Sg. Pop. Antrenor: Cristian Achim. Asistent: Milan Mitrovic
Arbitri: Laurenţiu Grigoraş, Ciprian Stoica, Sorin Drugău. Comisar FR Baschet: Marian Oprea
Taguri: baschet, CSM CSU Oradea, meci, Sala Polivalentă	6Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 

CSM 

CSM 

CSM 
 CSM 
 CSM 

CSM 
 CSM